EkBass/fiwiki-20250220-pages-articles huggingface dataset:
Laakson terveysasema

Laakson terveysasema oli Helsingin Laakson kaupunginosassa, Laakson sairaala- alueella toimiva kaupungin sosiaali-, terveys- ja pelastustoimialaan kuuluva terveysasema. Terveysasema sijaitsi Laakson sairaalan kaksikerroksisen rakennuksen 4 ensimmäisessä kerroksessa R-sisäänkäynnin takana. Laakson terveysasema yhdistettiin helmikuussa 2022 Töölön terveysaseman kanssa uudeksi Kivelän terveysasemaksi, joka toimii Kivelän sairaalan tiloissa. Rakennus 4 kuului 1970- ja 1980-luvulla rakennettuihin sairaalan lisärakennuksiin, jotka purettiin vuosina 2022-2023, jotta saatiin tilaa alueelle kaavaillulle uudelle, noin 900-paikkaiselle psykiatriselle suursairaalalle. ==Lähteet== ==Aiheesta muualla== *Helsingin terveysasemien yhteystiedot (hel.fi) *Palvelukartta: Laakson terveysasema (hel.fi) *Service Map: Laakso Health Station (hel.fi) Luokka:Lakkautetut Helsingin terveysasemat, terveyskeskukset ja terveyskeskuspäivystykset Luokka:Laakso Luokka:Helsingin entiset rakennukset ja rakennelmat
Porsche Supercup Abu Dhabin Grand Prix 2011

Porsche Supercup Abu Dhabin Grand Prix 2011 oli Porsche Supercup -kauden 2011 kymmenes ja viimeinen osakilpailu, joka ajettiin 12.–13. marraskuuta Yas Marinan moottoriradalla Abu Dhabissa. == Tulokset == === Lauantain kilpailu === Sija Nro Kuljettaja Talli Kierrokset Aika/Keskeytys Lähtöruutu 1\. 3 Nick Tandy Konrad Motorsport 14 31.15,317 3 2\. 1 René Rast Veltins Lechner Racing 14 +1,549 2 3\. 12 Kévin Estre Hermes Attempto Racing 14 +6,232 1 4\. 2 Norbert Siedler Veltins Lechner Racing 14 +6,658 4 5\. 4 Christian Engelhart Konrad Motorsport 14 +10,235 5 6\. 16 Sean Edwards Team Abu Dhabi by Tolimit 14 +10,382 7 7\. 15 Jeroen Bleekemolen Team Abu Dhabi by Tolimit 14 +10,623 6 8\. 9 Štefan Rosina Verva Racing 14 +21,408 8 9\. 18 Patrick Huisman Team Bleekemolen 14 +17,489 9 10\. 10 Kuba Giermaziak Verva Racing 14 +21,408 10 11\. 88 Christian Menzel Haribo Racing Team 14 +23,063 12 12\. 17 Sebastiaan Bleekemolen Team Bleekemolen 14 +31,473 16 13\. 6 Mathias Lauda Konrad Motorsport Austria 14 +34,199 11 14\. 37 Clemens Schmid Veltins Lechner Racing 14 +35,994 14 15\. 99 Abdulaziz Al Faisal Haribo Racing Team 14 +36,370 13 16\. 7 Will Langhorne Sanitec Aquiles MRS Team 14 +36,941 19 17\. 14 Khaled Al Qubaisi Team Abu Dhabi by Tolimit 14 +37,885 17 18\. 8 Melanie Snow Sanitec Aquiles MRS Team 14 +1.10,114 20 Kesk. 19 Alessandro Zampedri Team Bleekemolen 1 DNF 15 DSQ 11 Isaac Tutumlu Hermes Attempto Racing 14 Hylättiin 18 Lähde: === Sunnuntain kilpailu === Sija Nro Kuljettaja Talli Kierrokset Aika/Keskeytys Lähtöruutu 1\. 1 René Rast Veltins Lechner Racing 14 31.16,212 1 2\. 12 Kévin Estre Hermes Attempto Racing 14 +5,342 3 3\. 4 Christian Engelhart Konrad Motorsport 14 +9,291 4 4\. 16 Sean Edwards Team Abu Dhabi by Tolimit 14 +13,559 7 5\. 15 Jeroen Bleekemolen Team Abu Dhabi by Tolimit 14 +13,886 5 6\. 10 Kuba Giermaziak Verva Racing 14 +23,472 9 7\. 2 Norbert Siedler Veltins Lechner Racing 14 +26,411 6 8\. 19 Alessandro Zampedri Team Bleekemolen 14 +27,990 12 9\. 18 Patrick Huisman Team Bleekemolen 14 +28,296 11 10\. 6 Mathias Lauda Konrad Motorsport Austria 14 +36,136 10 11\. 88 Christian Menzel Haribo Racing Team 14 +36,565 13 12\. 99 Abdulaziz Al Faisal Haribo Racing Team 14 +38,536 14 13\. 9 Štefan Rosina Verva Racing 14 +39,580 8 14\. 17 Sebastiaan Bleekemolen Team Bleekemolen 14 +45,185 16 15\. 11 Isaac Tutumlu Hermes Attempto Racing 14 +46,327 19 16\. 7 Will Langhorne Sanitec Aquiles MRS Team 14 +49,767 18 17\. 37 Clemens Schmid Veltins Lechner Racing 14 +53,193 15 18\. 8 Melanie Snow Sanitec Aquiles MRS Team 14 +1.13,421 20 Kesk. 14 Khaled Al Qubaisi Team Abu Dhabi by Tolimit 10 DNF 17 Kesk. 3 Nick Tandy Konrad Motorsport 0 DNF 2 Lähde: == Katso myös == * Abu Dhabin Grand Prix 2011 * GP2-finaali 2011 == Lähteet == Luokka:Porsche Supercup -kausi 2011 Luokka:Arabiemiraattien moottoriurheilu Luokka:Abu Dhabin urheilu
Varissuon terveysasema

Varissuon terveysasema on Turun Varissuon kaupunginosassa toimiva kaupungin terveysasema. Se sijaitsee välittömästi Littoistentien eteläpuolella. Terveysaseman lounaispuolella on Varissuon kirjasto ja länsipuolella Littoistentien ylittävä katettu, liiketiloja sisältävä kävelysilta (osa Varissuon liikekeskusta). Vuonna 1983 valmistuneen kaksikerroksisen terveysasemarakennuksen on suunnitellut Arkkitehtitoimisto Pitkänen-Laiho- Raunio. Rakennuksessa tehtiin vuonna 2015 kolmen kuukauden pienoisremontti. ==Katso myös== *LPR-arkkitehdit ==Lähteet== ==Aiheesta muualla== *Terveysasemien palvelut (turku.fi) *Turun alueen yhteispäivystys: Tyks, T-sairaala, Savitehtaankatu 1, Turku (vsshp.fi) *Varissuon terveysasema palvelee huomenna tai kuukauden päästä (18.3.2009) (ts.fi) Luokka:Turun rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Varissuo
LiveLeak

LiveLeak oli brittiläinen videonjakopalvelu, jonka pääkonttori sijaitsi Lontoossa. Sivusto antoi käyttäjien ladata ja jakaa videoita. LiveLeak perustettiin 31. lokakuuta 2006 Ogrish.com -šokkisivuston miedompana versiona. Sivuston videoiden teemat keskittyivät kuvamateriaaliin tosielämästä, politiikkaan, sotaan ja muihin maailmantapahtumiin. Manchesterilainen Hayden Hewitt on ainoa julkisuudessa esiintyvä LiveLeakin perustaja. Sivusto suljettiin miltei 15 vuoden toiminnan jälkeen keväällä 2021 ja linkki johtaa nykyään Hewittin perustamalle ItemFix -sivustolle, joka toimii samalla periaatteella, mutta ilman šokkisisältöä. ==Lähteet== ==Aiheesta muualla== Luokka:Brittiläiset verkkosivustot Luokka:Videonlevityssivustot
Ruotsin Liivinmaa

Ruotsin Liivinmaa () oli osa Ruotsia vuodesta 1629 vuoteen 1721. Alue koostui nykyisen Viron eteläosasta ja Saarenmaasta, jonka Tanska oli luovuttanut Ruotsille Brömsebron rauhassa, sekä nykyisen Latvian pohjoisosasta eli Vidzemen alueesta. Riika oli tuolloin Ruotsin valtakunnan toiseksi suurin kaupunki. Venäjän keisarikunta valloitti Ruotsin Liivinmaan suuressa Pohjan sodassa ja perusti vuonna 1710 Liivinmaan kuvernementin. Alue luovutettiin Venäjälle virallisesti Uudenkaupungin rauhassa vuonna 1721 Ruotsin Inkerin ja Ruotsin Viron kanssa. == Kenraalikuvernöörit == * Jakob De la Gardie (1622–1628) * Kustaa Horn (1628–1629) * Johan Skytte (1629–1633) * Nils Assersson Mannersköld (1633–1634) * Pentti Pentinpoika Oxenstierna (1634–1643) * Herman Wrangel (1643) * Erik Eriksson Ryning (1644) * Gabriel Pentinpoika Oxenstierna (1645–1647) * Magnus Gabriel De la Gardie (1649–1651) * Gustaf Horn (1652–1653) * Magnus Gabriel De la Gardie (1655–1657) * Axel Lillie (1661) * Pentti Gabrielinpoika Oxenstierna (1662–1665) * Clas Åkesson Tott (1665–1671) * Fabian von Fersen (1671–1674) * Krister Klasson Horn (1674–1686) * Jacob Johan Hastfer (1687–1695) * Eric Dahlberg (1696–1702) * Carl Gustaf Frölich (1702–1706) * Adam Ludvig Lewenhaupt (1706–1709) * Henrik Otto Albedyll (1709) * Niels Jonsson Stromberg af Clastorp (1709–1710) == Lähteet == == Aiheesta muualla == Luokka:Latvian historia Liivinmaa Luokka:Viron historia
Veikko Kallio

Veikko Kallio voi tarkoittaa ainakin seuraavia henkilöitä: * Veikko Kallio (1893–1973), rakennusmestari ja arkkitehti * Veikko Kallio (1906–1980), maanviljelijä ja maanviljelysneuvos
Vuosisadan rakkaustarina (kappale)

Vuosisadan rakkaustarina on Matti Inkisen SIG-yhtyeen vuoden 1982 samannimisellä albumilla julkaistu kappale, joka nousi hitiksi. Kappale sai levyraadissa pisteet 6,6. Se nousi jukeboxien soittolistalla sijalle 56/82 Vuosisadan rakkaustarina (Johanna) Sisältää hitin. Artistit SEN–SIG. Suomen listalevyt.. == Kertosäe == == Lähteet == Luokka:SIG:n kappaleet Luokka:Vuoden 1982 kappaleet
Flakaholm

Flakaholm on saari Espoon itäsaaristossa. Se sijaitsee noin kaksi kilometriä Matinkylän Nuottaniemen venesatamasta itäkaakkoon. Espoon virallisessa kaupunginosajaossa Flakaholm kuuluu Matinkylään; saaren ja Matinkylän manneralueen välinen etäisyys on puolisentoista kilometriä. Flakaholm on pohjoisin Miessaarta ympäröivistä saarista, joihin kuuluu Pukkisaari, Pyöräsaari, Knekten, Tratten, Långholmen ja Pikku Miessaari.Flakaholm Espoon opaskartalla Flakaholm koostuu neljästä kiinteistöstä. Sen rantaviivan pituus on runsaat 800 metriä, rannat ovat etenkin idässä ja etelässä varsin ruovikoituneita. Miessaari sijaitsee Flakaholmin kaakkoispuolella, saaria erottaa muutaman kymmenen metrin levyinen Flakaholmssundet. Lounaan suunnassa lähin naapurisaari on Pukkisaari; Iso Vasikkasaari sijaitsee vajaan kilometrin Flakaholmista länteen. Flakaholmin tunnusomaisena piirteenä on kapea ja matala niemi, joka kurottaa koilliseen. Niemi ja sen länsipuoliset lähiluodot muodostavat paikallisesti arvokkaan luontokokonaisuuden, jonka pinta-ala on kuutisentoista hehtaaria. Alue on säilynyt suhteellisen koskemattomana, Flakaholmin niemestä on tavattu muun muassa sangen harvinaista merimaltsaa. Morsinko ja rantaukonnauris ovat myös kuuluneet Flakaholmin kasveihin, mutta niitä ei ole tavattu 1900-luvun puolivälin jälkeen. Myös Suvisaaristossa on Flakaholm-niminen saari, Bergön Flakaholm. Se sijaitsee viitisen kilometriä Matinkylän Flakaholmista lounaaseen.Bergön Flakaholm == Lähteet == == Aiheesta muualla == *Tiedostopalvelu.maanmittauslaitos.fi *Flakaholms Gräsgrund Luokka:Espoon saaret Luokka:Matinkylä
Thomas Coulter

Thomas Coulter (1793–1843), Dundalk, oli irlantilainen lääkäri, kasvitieteilijä ja tutkimusmatkailija. Hän oli Royal Irish Academyn jäsen ja perusti Trinity Collegen kasvikokoelman.E. Charles Nelson & Alan Probert. A Man Who Can Speak Of Plants / Dr Thomas Coulter of Dundalk in Ireland, Mexico and Alta California. Privately published by E. Charles Nelson, Dublin, 1994. Saatuaan lääketieteellisen tutkintonsa valmiiksi Dublinissa Coulter opiskeli kasvitiedettä Genevessä noin puolitoista vuotta sveitsiläisen taksonomistin Augustin de Candollen johdolla. Coulter toimi lääkärinä Real del Monte -yritykselle Meksikossa, ja keräsi tuona aikana alueen kasveja. Hänet tunnetaan parhaiten tutkimusmatkoistaan Meksikoon, Arizonaan ja Alta Californiaan 1800-luvun alkupuolella. Coulter palasi vuonna 1834 Trinity Collegen kasvikokoelman kuraattoriksi. == Lähteet == Luokka:Vuonna 1793 syntyneet Luokka:Vuonna 1843 kuolleet Luokka:Irlantilaiset tutkimusmatkailijat Luokka:Irlantilaiset tieteilijät
Tetrafluorietaani

Tetrafluorietaani (C2H2F4) on fluorattuihin alkaaneihin kuuluva orgaaninen yhdiste eli fluorihiilivety -yhdiste. Aineesta käytetään myös nimiä norfluraani, HFC-134a ja R-134a. Sitä käytetään kylmäaineena ja ponnekaasuna. ==Ominaisuudet, valmistus ja käyttö== Huoneenlämpötilassa tetrafluorietaani on väritöntä kaasua. Aine voidaan nesteyttää paineenalaisena. Viitattu 17.8.2018. Tetrafluorietaania voidaan valmistaa usealla eri tavalla. Eräs käytetty tapa on trikloorieteenin reaktio vetyfluoridin kanssa nestefaasissa. Reaktio tapahtuu kahdessa vaiheessa ja ensimmäistä vaihetta katalysoivat Lewis-hapot kuten antimonipentakloridi tai tina(IV)kloridi ja toista vaihetta siirtymämetallifluoridit kuten nikkelifluoridi, kobolttifluoridi ja kromifluoridi. Muita tapoja ovat 1,1,1,2‐tetrafluori‐2,2‐dikloorietaanin vedytys ja trikloorieteenin ja vetyfluoridin välinen reaktio kaasufaasissa.Maher Y. Elsheikh, Christopher A. Bertelo & William R. Dolbier Jr.: Hydrofluorocarbons, Kirk-Othmer Encyclopedia of Chemical Technology, John Wiley & Sons, New York, 2005. Viitattu 17.8.2018Bruce E. Smart & Richard E. Fernandez: Fluorinated Aliphatic Compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 17.8.2018 Tetrafluorietaania käytetään kylmäaineena muun muassa jääkaapeissa, joissa se on korvannut otsonikerrokselle vahingollisia freoneja. Yhdistettä voidaan käyttää myös ponnekaasuna suihkepulloissa ja astman hoidossa käytettävissä inhalaattoreissa. ==Lähteet== Luokka:Organohalidit Luokka:Fluoriyhdisteet
Gottfried Helnwein

Gottfried Helnwein (s. 8. lokakuuta 1948) on itävaltalais-irlantilainen taiteilija. Hän on taidemaalari, kuvanveistäjä, valokuvaaja, installaatio- ja performanssitaiteilija. Hän on tuottanut muutamia nykytaiteen historiaan jääneitä teoksia, esim. maalannut Hitlerin kuvan, jossa käyttänyt maalina omaa vertaan. Gottfried Helnweinin maalaus Boulevard of Broken Dreams (1984) on muunnelma Edward Hopperin kuuluisasta maalauksesta Nighthawks, jossa asiakkaat on korvattu kuuluisuuksilla Humphrey Bogart, Marilyn Monroe ja James Dean, ja myyjänä on Elvis Presley. Shokkirokkari Marilyn Manson on kutsunut häntä oppi- isäkseen. == Lähteet == *http://theguardian.com/culture/2000/may/16/artsfeatures3 == Aiheesta muualla == Luokka:Performanssitaiteilijat Luokka:Itävaltalaiset taiteilijat Luokka:Irlantilaiset henkilöt Luokka:Vuonna 1948 syntyneet Luokka:Elävät henkilöt
Without You (Aviciin kappale)

Without You on ruotsalaisen DJ-tuottaja Aviciin kappale, jolla vierailee myös ruotsalaislaulaja Sandro Cavazza. Kappale julkaistiin artistin Avīci (01) EP- levyn ensimmäisenä singlenä 11. elokuuta 2017. "Without You" on Aviciin seitsemäs single joka on päässyt Ruotsin singlelistan ensimmäiselle sijalle, päästyään listan kärkeen ei pelkästään vuoden 2017 aikana vaan vielä toisenkin kerran artistin kuoleman jälkeen huhtikuussa 2018. Kappaleeseen liittyvä remix EP-levy julkaistiin 13. lokakuuta 2017, jolta löytyy Otto Knowsin, Merk & Kremontin, Rob Adansin sekä Aviciin järjestämän remix-kilpailun voittajien, Notre Damen ja Tokima Tokion luomia remixejä. ==Lähteet== Luokka:Vuoden 2017 kappaleet Luokka:Aviciin kappaleet
Suunnistuksen maailmanmestaruuskilpailut 1983

Suunnistuksen maailmanmestaruuskilpailut 1983 pidettiin 1.–4. syyskuuta 1983 Unkarin Zalaegerszegissä. Kyseessä olivat lajin kymmenennet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. == Miesten henkilökohtainen kilpailu == Matkan pituus 14,0 km. Sija Maa Kilpailija Aika 1 Morten Berglia 1.36.31 2 Øyvin Thon 1.38.51 3 Sigurd Dæhli 1.41.00 4 Tore Sagvolden 1.41.03 5 Kari Sallinen 1.42.29 6 Jaroslav Kačmarčík 1.44.21 7 Kent Olsson 1.44.56 8 Markus Stappung 1.45.21 9 Zoltan Kiss 1.45.40 10 Willi Müller 1.45.54 == Naisten henkilökohtainen kilpailu == Matkan pituus 8,1 km. Sija Maa Kilpailija Aika 1 Annichen Kringstad-Svensson 1.08.32 2 Marita Skogum 1.16.05 3 Annariitta Kottonen 1.16.11 4 Brit Volden 1.16.26 5 Jorunn Teigen 1.17.15 6 Ellen Sofie Olsvik 1.18.05 7 Outi Borgenström 1.18.16 8 Karin Rabe 1.18.51 9 Iren Rostas 1.18.53 10 Kerstin Månsson 1.19.00 == Miesten viesti == Sija Maa Kilpailijat Aika 1 Morten Berglia Øyvin Thon Tore Sagvolden Harald Thon 3.52.39 2 Vlastimil Uchytil Pavel Ditrych Josef Pollák Jaroslav Kačmarčík 3.54.17 3 Bengt Levin Kjell Lauri Lars Lönnkvist Kent Olsson 3.54.21 4 Willi Müller Martin Howald Kaspar Oettli Markus Stappung 3.54.23 5 Colin McIntyre Robert Bloor Martin Bagness Chris Hirst 3.56.32 6 Zoltan Lantos Gabor Szeles Agoston Dosek Zoltan Kiss 4.04.00 7 Kari Sallinen Urho Kujala Markku Jauhiainen Mika Ruuhiala 4.07.58 8 Kent Hansen Lars Konradsen Erik Bobach Jens Hansen 4.08.03 == Naisten viesti == Sija Maa Kilpailijat Aika 1 Karin Rabe Marita Skogum Kerstin Månsson Annichen Kringstad-Svensson 3.10.25 2 Iva Kalibánová Eva Bártová Jana Hlaváčová Ada Kuchařová 3.16.54 3 Mette Filskov Hanne Birke Karin Jexner Dorthe Hansen 3.24.45 4 Brit Volden Ragnhild Bratberg Anne Berit Eid Jorunn Teigen 3.29.56 5 Annelies Meier Brigitte Zürcher Frauke Sonderegger Ruth Humbel 3.30.03 6 Gabriella Kiss Iren Rostas Marianna Kalo Iren Csökör 3.30.39 7 Sue Parkin Roz Clayton Yvette Hague Jean Ramsden 3.35.58 8 Pirjo Mattila Leena Salmenkylä-Mattila Outi Borgenström Annariitta Kottonen 3.36.01 == Mitalitaulukko == Sijoitus Maa Kulta Hopea Pronssi Yhteensä 1 2 1 1 4 1 2 1 1 4 3 0 2 0 2 4 0 0 1 1 4 0 0 1 1 == Lähteet == * * 1983 Luokka:Unkarin urheilutapahtumat Luokka:Vuoden 1983 urheilu
Suunnistuksen maailmanmestaruuskilpailut 1987

Suunnistuksen maailmanmestaruuskilpailut 1987 pidettiin 3.–5. syyskuuta 1987 Ranskan Gérardmerissä. Kyseessä olivat lajin 12. maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Ruotsin Kent Olsson ja Arja Hannus. Norja voitti molemmat viestit. == Lähteet == * 1987 Luokka:Ranskan suunnistus Luokka:Vuoden 1987 urheilu Luokka:Ranskan urheilutapahtumat
Lonely Together

Lonely Together on ruotsalaisen DJ-tuottaja Aviciin kappale, jolla vierailee myös brittiläislaulaja Rita Ora. Kappale julkaistiin artistin Avīci (01) EP- levyn toisena singlenä 11. elokuuta 2017. Kappaleeseen liittyvä remix EP-levy julkaistiin 17. marraskuuta 2017. Tämä oli viimeinen Aviciin kappale, joka julkaistiin ennen hänen kuolemaansa huhtikuussa 2018. ==Lähteet== Luokka:Vuoden 2017 kappaleet Luokka:Aviciin kappaleet Luokka:Rita Oran kappaleet
Robot Framework

Robot Framework on geneerinen testiautomaatio-framework hyväksymistestaukseen ja hyväksymistestausvetoiseen ohjelmistokehitykseen (Acceptance test-driven development, ATDD). Robot Framework käyttää avainsanapohjaista rakennetta testien kuvaamiseen (Keyword-driven testing, KDT). == Historia == Robot Frameworkin kehitys alkoi Pekka Klärckin diplomityöstä vuonna 2005. Ensimmäinen versio kehitettiin samana vuonna Nokia Networksilla. Versio 2.0 julkaistiin avoimena lähdekoodina 24. kesäkuuta 2008 ja viimeisin versio 3.0.2 julkaistiin 7. helmikuuta 2017 . Robot Framework on kirjoitettu Python- ohjelmointikielellä ja sillä on aktiivinen kehittäjäyhteisö. Se on julkaistu Apache License 2.0 alaisena ja se on saatavilla osoitteessa robotframework.org. Nykyisin työkalun kehitystä jatkaa Robot Framework Foundation, joka myös järjesti vuonna 2018 Helsingissä Robot Framework -aiheisen konferenssin RoboConin. ==Kuvaus== Testitapausten askeleet kuvataan avainsanoilla, joita voidaan kirjoittaa taulukkomaisesti allekkain. Taulukoiden formaatti voi olla tekstiä, HTML, tab-separated values (TSV), tai reStructuredText (reST). Taulukoiden muokkaamiseen on kehitetty Robot Frameworkin integroitu ohjelmointiympäristö RIDE. Avainsanojen toteutus voidaan tehdä Python, Java tai .Net ohjelmointikielillä. Muita ohjelmointikieliä, kuten Perl, JavaScript tai PHP, voidaan myös käyttää Remote Library Interfacen kautta. == Esimerkkejä == Seuraava testitapaus implementoi Hello world esimerkin: Testitapaus Toiminta Argumentti Demo Log Hello world Kirjoitettuna taulukkoon: *** Test Cases *** Demo Log Hello world `Log` on sisäänrakennettu avainsana, joka kirjoittaa sille annetun parametrin Robot Frameworkin luomaan testilokiin. Käyttämällä hyödyksi Robot Frameworkille tehtyjä kirjastoja, kuten SeleniumLibrary, testien kirjoittaminen web-sivuille on yksinkertaista: Testitapaus Toiminto Argumentti Argument Demo Open Browser https://www.google.com ie Input Text id=lst-ib Hollywood Celebrities Click Button Google Search Tämä testi avaa Internet Explorer -selaimen ja suorittaa verkkohaun. ==Lähteet== ==Aiheesta muualla== * Viralliset kotisivut * An Introduction to Test Automation Design , Lisa Crispin * Driving Development with Tests: ATDD and TDD , Elisabeth Hendrickson * Writing Maintainable Automated Acceptance Tests, Dale H. Emery * Usage of Robot Framework in Automation of Functional Test Regression, Stanislav Stresnjak & Zeljko Hocenski * Selenium Meet-Up April 20, 2010 Elisabeth Hendrickson on Robot Framework * Robot Framework: Semicolon-free testing, Filip Noetzel Luokka:Ohjelmiston testaaminen
Suunnistuksen maailmanmestaruuskilpailut 1989

Suunnistuksen maailmanmestaruuskilpailut 1989 pidettiin 17.–20. elokuuta 1989 Ruotsin Skövdessä. Kyseessä olivat lajin 13. maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Norjan Petter Thoresen ja Ruotsin Marita Skogum. Norja voitti miesten ja Ruotsi naisten viestin. == Lähteet == * 1989 Maailmanmestaruuskilpailut 1989 Luokka:Vuoden 1989 urheilu
Suunnistuksen maailmanmestaruuskilpailut 1991

Suunnistuksen maailmanmestaruuskilpailut 1991 pidettiin 21.–25. elokuuta 1991 Tšekkoslovakian Mariánské Lázněssa. Kyseessä olivat lajin 14. maailmanmestaruuskilpailut. Sekä miehet että naiset kilpailivat kahdella henkilökohtaisella matkalla ja viestissä. Ohjelmassa oli ensimmäistä kertaa normaalimatkan lisäksi lyhyen matkan kilpailu. Ruotsi ja Tšekkoslovakia voittivat kaksi kultamitalia, Sveitsi ja Unkari yhden. == Lähteet == * 1991 Luokka:Vuoden 1991 urheilu Luokka:Tšekkoslovakian urheilu Luokka:Karlovy Varyn lääni
Suunnistuksen maailmanmestaruuskilpailut 1993

Suunnistuksen maailmanmestaruuskilpailut 1993 pidettiin 9.–14. lokakuuta 1993 Yhdysvaltain West Pointissa. Kyseessä olivat lajin 15. maailmanmestaruuskilpailut. Sekä miehet että naiset kilpailivat kahdella henkilökohtaisella matkalla ja viestissä. Ruotsi voitti kolme kultamitalia, Norja, Sveitsi ja Tanska yhden. == Lähteet == * 1993 Luokka:Yhdysvaltain urheilu Luokka:Vuoden 1993 urheilu
Avīci (01)

Avīci (01) on ruotsalaisen DJ-tuottaja Aviciin neljäs EP-levy. Sen ovat tuottaneet Avicii, Benny Blanco, Andrew Watt, Cashmere Cat sekä Carl Falk ja se julkaistiin 10. elokuuta 2017. Levyltä on julkaistu singleinä kappaleet Without You ja Lonely Together, joista jälkimmäinen jäi viimeiseksi julkaistuksi singleksi ennen artistin kuolemaa huhtikuussa 2018. == Kappaleet == ==Lähteet== Luokka:Vuoden 2017 albumit Luokka:Aviciin albumit
Suunnistuksen maailmanmestaruuskilpailut 1995

Suunnistuksen maailmanmestaruuskilpailut 1995 pidettiin 15.–20. elokuuta 1995 Saksan Detmoldissa. Kyseessä olivat lajin 16. maailmanmestaruuskilpailut. Sekä miehet että naiset kilpailivat kahdella henkilökohtaisella matkalla ja viestissä. Sveitsi voitti kaksi kultamitalia, Ruotsi, Suomi, Unkari ja Ukraina yhden. == Lähteet == * 1995 Luokka:Vuoden 1995 urheilu Luokka:Nordrhein- Westfalenin urheilu
Suunnistuksen maailmanmestaruuskilpailut 1997

Suunnistuksen maailmanmestaruuskilpailut 1997 pidettiin 11.–16. elokuuta 1997 Norjan Grimstadissa. Kyseessä olivat lajin 17. maailmanmestaruuskilpailut. Sekä miehet että naiset kilpailivat kahdella henkilökohtaisella matkalla ja viestissä. Norja voitti kaksi kultamitalia, Itävalta, Ruotsi, Suomi ja Tanska yhden. == Lähteet == * 1997 Luokka:Vuoden 1997 urheilu Luokka:Norjan urheilutapahtumat Maailmanmestaruuskilpailut 1997 Luokka:Grimstad
Suunnistuksen maailmanmestaruuskilpailut 1999

Suunnistuksen maailmanmestaruuskilpailut 1999 pidettiin 1.–8. elokuuta 1999 Skotlannin Invernessissä. Kyseessä olivat lajin 18. maailmanmestaruuskilpailut. Sekä miehet että naiset kilpailivat kahdella henkilökohtaisella matkalla ja viestissä. Norja voitti neljä kultamitalia, Iso-Britannia ja Suomi yhden. == Lähteet == * 1999 Luokka:Skotlannin urheilu Luokka:Vuoden 1999 urheilu
Sandro Cavazza

Alessandro Michele Cavazza (taiteilijanimi Sandro Cavazza s. 11. syyskuuta 1992 Tukholma, Ruotsi) on ruotsalainen laulaja-lauluntekijä. Hänet tunnetaan parhaiten esiintymisestään belgialaisen DJ-tuottajan Lost Frequencies kappaleella ”Beautiful Life” vuonna 2016 sekä Aviciin kappaleella ”Without You” vuonna 2017. Taustaltaan Cavazza on mainitsemiensa tietojen mukaan ”ruotsinitalialainen”. Hänen suurimpia musiikillisia vaikuttajiaan ovat olleet Eagle-Eye Cherry, Nirvana, Red Hot Chili Peppers, Westlife, ABBA, Max Martin, Bon Iver ja Queen, jonka jäsenistä varsinkin Freddie Mercury. == Diskografia == === Albumit === * === Singlet === ;Pääartistina * ”What It Feels Like” (2017) * ”Don’t Hold Me” (2017) * ”So Much Better” (Remix, 2017) * ”High with Somebody” (2018) * ”Enemy” (2019) ;Vierailevana artistina * ”Gonna Love Ya” (Avicii ft. Sandro Cavazza, 2015) * ”Beautiful Life” (Lost Frequencies ft. Sandro Cavazza, 2016) * ”Without You” (Avicii ft. Sandro Cavazza, 2017) * ”Happy Now” (Kygo ft. Sandro Cavazza, 2018) * ”Forever Yours (Tribute)” (Kygo ja Avicii, 2020) ==Lähteet== Luokka:Vuonna 1992 syntyneet Luokka:Ruotsalaiset laulaja-lauluntekijät Luokka:Elävät henkilöt
Suunnistuksen maailmanmestaruuskilpailut 2001

Suunnistuksen maailmanmestaruuskilpailut 2001 pidettiin 26. heinäkuuta – 4. elokuuta 2001 Suomen Tampereella. Kyseessä olivat lajin 19. maailmanmestaruuskilpailut. Sekä miehet että naiset kilpailivat kolmella henkilökohtaisella matkalla ja viestissä. Sprintti kuului ensimmäistä kertaa lajiohjelmaan. Suomi voitti kolme kultamitalia, Norja ja Sveitsi kaksi sekä Ruotsi yhden. == Lähteet == * 2001 Maailmanmestaruuskilpailut 2001 Luokka:Tampereen urheilutapahtumat Luokka:Vuoden 2001 urheilu
Suunnistuksen maailmanmestaruuskilpailut 2003

Suunnistuksen maailmanmestaruuskilpailut 2003 pidettiin 3.–9. elokuuta 2003 Sveitsin Rapperswil-Jonassa. Kyseessä olivat lajin 20. maailmanmestaruuskilpailut. Sekä miehet että naiset kilpailivat kolmella henkilökohtaisella matkalla ja viestissä. Sveitsi voitti viisi kultamitalia, Iso-Britannia, Ranska ja Ruotsi yhden. Sveitsin Simone Luder voitti ensimmäisenä suunnistajana neljä maailmanmestaruutta yksissä MM-kilpailuissa. == Lähteet == * 2003 Maailmanmestaruuskilpailut 2003 Luokka:Vuoden 2003 urheilu Luokka:Rapperswil-Jonan urheilu
Switch (Iggy Azalean kappale)

Switch on australialaisräppäri Iggy Azalean kappale, jolla vierailee myös brasilialaislaulaja Anitta. Sen julkaisi Def Jam Recordings singlenä 19. toukokuuta 2017. Kappaleen ovat sanoittaneet Azalea, Anton Hård af Segerstad, Akil King, Christopher Martin, Christopher Wallace, Jalacy J. Hawkins, Georgia Ku, Kyle Owens ja Maurice "Verse" Simmonds. Kappaleen tuotannosta vastasivat puolestaan The Family sekä Eric Weaver. "Switch" on pop-kappale trooppisella vivahteella ja latinalaisella tyylillä, jonka esittämisessä käytetään instrumentaaleina muun muassa bassoa, keveitä jousisoittimia, bongoa ja käsitaputuksia. ==Lähteet== Luokka:Vuoden 2017 kappaleet Luokka:Iggy Azalean kappaleet Luokka:Anittan kappaleet
Suunnistuksen maailmanmestaruuskilpailut 2004

Suunnistuksen maailmanmestaruuskilpailut 2004 pidettiin 11.–19. syyskuuta 2004 Ruotsin Västeråsissa. Näiden kilpailujen myötä MM-kilpailuja alettiin järjestää vuosittain, kun aiemmin oli kilpailtu kahden vuoden välein. Sekä miehet että naiset kilpailivat kolmella henkilökohtaisella matkalla ja viestissä. Norja ja Ruotsi voittivat kolme kultamitalia, Ranska ja Sveitsi yhden. == Lähteet == * 2004 Maailmanmestaruuskilpailut 2004 Luokka:Vuoden 2004 urheilu
Nuorisopalatsi

Nuorisopalatsi on Jyväskylässä 1984 perustettu post punk -yhtye, jonka ensimmäinen aktiivikausi oli vuosina 1984–1986. Perustajajäseniä olivat Mikko Takala (kitara ja laulu), Kari Smolander (kitara), JP Rainio (rummut) ja Mika Remes (basso). Myöhemmin Mikko Takala vaihtui Markus Latvalaan (kitara) ja Jari Luiroon (laulu). Tällä kokoonpanolla Nuorisopalatsi teki muutaman keikan, esimerkiksi Jyrockissa 1986. Luiron poistuttua vahvuudesta laulajaksi löytyi Pikke Paananen. Nimi muuttui Alice in Wastelandiksi ja laulukieli englantiin. AIW saavutti kohtuullista kuuluisuutta 1986–1993. Remes musisoi 90-luvun loppupuolen yhden pitkäsoiton pyöräyttäneen folk-popkombo Sirokon riveissä. Nykyinen Nuorisopalatsin inkarnaatio syntyi vuonna 2017 ja siihen kuuluvat kolme alkuperäistä jäsentä (Rainio, Remes ja Smolander). Nuorisopalatsi on julkaissut kolme albumia, Seitsemäs kuningaskunta (2018), Pyörre (2020) ja Peura (2022). Lisäksi suoratoistopalveluissa on ilmestynyt nippu singleja sekä viiden kappaleen EP Me kaikki muututaan vuonna 2020. == Kokoonpano == * Kari Smolander – kitara ja laulu * Mika Remes – basso ja laulu * JP Rainio – rummut ja laulu ===Entiset jäsenet=== * Pyry Smolander – laulu * Markus Latvala – kitara * Jari Luiro – laulu * Mikko Takala – kitara ja laulu ==Diskografia== === Studioalbumit === * * * * * === Suoratoistosinglet === * ”Kesäkissa” (2016) * ”Syysprinssi” (2017) * ”Matka maan keskipisteeseen” (2018) * ”Koneessa kummitus” (2018) * ”Marsiin asumaan” (2018) *"Pelastutaan" (2019) *"Paluu 80-luvulle" (2019) *"Pyörre" (2019) *"Viskaa se tuleen" (2019) *"Ennen sotaa" (2020) *"Nöyrä kuin kivi" (2020) *"Tanssilattialla pilkkopimeää" (2020) *"Sivullinen" (2022) *"Ottakaa mut kyytiin" (2022) *"Ääretön piste" (2023) *"Haikeus" (2024) ==Aiheesta muualla== * Yhtyeen sivusto * Yhtyeen Facebook- sivusto Luokka:Suomalaiset punkyhtyeet Luokka:Suomalaiset rockyhtyeet Luokka:Post-punk-yhtyeet
Suunnistuksen maailmanmestaruuskilpailut 2005

Suunnistuksen maailmanmestaruuskilpailut 2005 pidettiin 9.–15. elokuuta 2005 Japanin Aichissa. Sekä miehet että naiset kilpailivat kolmella henkilökohtaisella matkalla ja viestissä. Sveitsi voitti neljä kultamitalia, Norja, Ranska, Ruotsi ja Venäjä yhden. == Lähteet == * 2005 Luokka:Vuoden 2005 urheilu Luokka:Japanin urheilu Luokka:Aichin prefektuuri
Suunnistuksen maailmanmestaruuskilpailut 2006

Suunnistuksen maailmanmestaruuskilpailut 2006 pidettiin 1.–5. elokuuta 2006 Tanskan Aarhusissa. Sekä miehet että naiset kilpailivat kolmella henkilökohtaisella matkalla ja viestissä. Suomi ja Sveitsi voittivat kaksi kultamitalia, Australia, Norja, Ruotsi ja Venäjä yhden. == Lähteet == * 2006 Maailmanmestaruuskilpailut 2006 Luokka:Vuoden 2006 urheilu Luokka:Tanskan urheilutapahtumat Luokka:Aarhusin urheilu
Suunnistuksen maailmanmestaruuskilpailut 2007

Suunnistuksen maailmanmestaruuskilpailut 2007 pidettiin 18.–26. elokuuta 2007 Ukrainan Kiovassa. Sekä miehet että naiset kilpailivat kolmella henkilökohtaisella matkalla ja viestissä. Sveitsi ja Suomi voittivat kolme kultamitalia, Ranska kaksi sekä Venäjä yhden. Naisten pitkän matkan mestaruuden jakoivat suomalaiset Heli Jukkola ja Minna Kauppi. == Lähteet == * 2007 Luokka:Ukrainan suunnistus Luokka:Kiovan urheilu Luokka:Ukrainan urheilutapahtumat Luokka:Vuoden 2007 urheilu
Vicksburg (Mississippi)

Vicksburg on kaupunki Warrenin piirikunnassa, Mississippin osavaltiossa, Yhdysvalloissa. Kaupungin väkiluku oli vuoden väestönlaskennassa 23 856. Suurkaupunkialueella oli 57 433 asukasta. Kaupungin pormestarina toimii nykyisin sitoutumaton George Flaggs Jr. Vicksburg sijaitsee 377 kilometriä New Orleansista ja 64 kilometriä Mississippin pääkaupunki Jacksonista. ==Kuvia kaupungista== Tiedosto:Vicksburg City Hall, Mississippi.jpg|Vicksburgin kaupungintalo. Tiedosto:New Vicksburg Post newspaper office IMG 7057.JPG|New Vicksburg -lehden toimisto. Tiedosto:Vicksburg-SL2.jpg|Mississippijoki Vicksburgin kohdalla. ==Lähteet== == Aiheesta muualla == Luokka:Mississippin kaupungit
Suunnistuksen maailmanmestaruuskilpailut 2008

right|thumb|Suomen naisten viestijoukkue juhlii maailmanmestaruutta. Suunnistuksen maailmanmestaruuskilpailut 2008 pidettiin 10.–20. heinäkuuta 2008 Tšekin Olomoucissa. Sekä miehet että naiset kilpailivat kolmella henkilökohtaisella matkalla ja viestissä. Suomi voitti kaksi kultamitalia, Iso-Britannia, Norja, Ranska, Sveitsi, Tšekki ja Venäjä yhden. == Lähteet == * 2008 Luokka:Tšekin urheilutapahtumat Luokka:Vuoden 2008 urheilu
Suunnistuksen maailmanmestaruuskilpailut 2009

Suunnistuksen maailmanmestaruuskilpailut 2009 pidettiin 16.–23. elokuuta 2009 Unkarin Miskolcissa. Sekä miehet että naiset kilpailivat kolmella henkilökohtaisella matkalla ja viestissä. Sveitsi voitti kolme kultamitalia, Norja, Ranska, Ruotsi, Tšekki ja Venäjä yhden. == Lähteet == * 2009 Luokka:Unkarin urheilutapahtumat Luokka:Vuoden 2009 urheilu Luokka:Miskolc
Suunnistuksen maailmanmestaruuskilpailut 2010

Suunnistuksen maailmanmestaruuskilpailut 2010 pidettiin 8.–15. elokuuta 2010 Norjan Trondheimissa. Sekä miehet että naiset kilpailivat kolmella henkilökohtaisella matkalla ja viestissä. Sveitsi voitti kolme kultamitalia, Norja ja Suomi kaksi sekä Venäjä yhden. == Tulokset == === Miehet === ==== Sprintti ==== Sija Maa Kilpailija Aika Ero 1 Matthias Müller 16.10,9 2 Fabian Hertner 16.13,2 +2,3 3 Frédéric Tranchand 16.13,3 +2,4 4 Øystein Kvaal Østerbø 16.14,1 +3,2 5 Martin Johansson 16.15,3 +4,4 6 Emil Wingstedt 16.15,4 +4,5 ==== Keskimatka ==== Sija Maa Kilpailija Aika Ero 1 Carl Waaler Kaas 30.33 2 Peter Öberg 30.40 +0.07 3 Thierry Gueorgiou 31.12 +0.39 3 Daniel Hubmann 31.12 +0.39 5 Oleksandr Kratov 31.23 +0.50 6 Valentin Novikov 31.31 +0.58 6 Matthias Müller 31.31 +0.58 ==== Pitkä matka ==== Sija Maa Kilpailija Aika Ero 1 Olav Lundanes 1.32.41 2 Anders Nordberg 1.33.21 +0.40 3 Thierry Gueorgiou 1.36.21 +3.40 4 François Gonon 1.36.48 +4.07 5 Marcus Millegård 1.37.33 +4.52 6 Scott Fraser 1.37.36 +4.55 ==== Viesti ==== Sija Maa Kilpailijat Aika Ero 1 Andrei Hramov Dmitri Tsvetkov Valentin Novikov 2.09.51 2 Carl Waaler Kaas Audun Weltzien Olav Lundanes 2.10.34 +0.43 3 Daniel Hubmann Matthias Müller Matthias Merz 2.11.03 +1.12 4 Graham Gristwood Jon Duncan Scott Fraser 2.11.10 +1.19 5 Tomáš Dlabaja Jan Procházka Michal Smola 2.11.58 +2.07 6 Emil Wingstedt Peter Öberg David Andersson 2.13.44 +3.53 === Naiset === ==== Sprintti ==== Sija Maa Kilpailija Aika Ero 1 Simone Niggli-Luder 16.06,2 2 Helena Jansson 16.06,9 +0,7 3 Marianne Andersen 16.12,1 +5,9 4 Minna Kauppi 16.32,9 +26,7 5 Elise Egseth 16.35,1 +28,9 6 Eva Juřeníková 16.56,5 +50,3 ==== Keskimatka ==== Sija Maa Kilpailija Aika Ero 1 Minna Kauppi 30.01 2 Simone Niggli-Luder 30.21 +0.20 3 Marianne Andersen 30.57 +1.56 4 Helena Jansson 31.24 +1.23 5 Annika Billstam 32.05 +2.04 6 Anni-Maija Fincke 32.21 +2.20 ==== Pitkä matka ==== Sija Maa Kilpailija Aika Ero 1 Simone Niggli-Luder 1.12.49 2 Marianne Andersen 1.15.02 +2.13 3 Emma Claesson 1.15.07 +2.18 4 Helena Jansson 1.15.38 +2.49 5 Minna Kauppi 1.15.48 +2.59 6 Vroni König-Salmi 1.18.08 +5.19 ==== Viesti ==== Sija Maa Kilpailijat Aika Ero 1 Anni-Maija Fincke Merja Rantanen Minna Kauppi 1.59.04 2 Elise Egseth Anne Margrethe Hausken Marianne Andersen 1.59.15 +0.11 3 Annika Billstam Emma Claesson Helena Jansson 2.00.19 +1.15 4 Caroline Cejka Vroni König-Salmi Simone Niggli-Luder 2.01.56 +2.52 5 Ida Bobach Maja Alm Signe Søes 2.02.09 +3.05 6 Vendula Klechová Eva Juřeníková Dana Brožková 2.06.44 +7.40 == Mitalitaulukko == Sijoitus Maa Kulta Hopea Pronssi Yhteensä 1 3 2 2 7 2 2 4 2 8 3 2 0 0 2 4 1 0 0 1 5 0 2 2 4 6 0 0 3 3 == Lähteet == * 2010 Luokka:Vuoden 2010 urheilu Luokka:Norjan urheilutapahtumat Maailmanmestaruuskilpailut 2010 Luokka:Trondheimin urheilu
Tyttö ja laukku

Tyttö ja laukku (La Ragazza con la valigia) on Valerio Zurlinin ohjaama italialais-ranskalainen romanttinen draamaelokuva vuodelta 1961. Leonardo Benvenutin, Piero De Bernardin ja Enrico Mediolin käsikirjoittamassa tarinassa 16-vuotias yläluokkainen poika (Jacques Perrin) ihastuu isonveljensä hylkäämään työväenluokkaiseen, itseään vanhempaan ja kovia kokeneeseen tanssityttöön (Claudia Cardinale). ==Vastaanotto ja jälkimaine== Cannesin elokuvajuhlilla Tyttö ja laukku toi ohjaajalleen ehdokkuuden Kultaiseen palmuun. Cardinale palkittiin roolistaan David di Donatello -palkinnolla. Helsingin Sanomien ensi-ilta-arvostelussa Paula Talaskivi sanoi Zurlinin näkevän maailman hieman Michelangelo Antonionin tapaan, mutta tuoreemmin ja kansanomaisemmin. Hän piti Claudia Cardinalen ja herkkäkasvoisen nuoren Jacques Perrinin roolitöitä erittäin hyvinä. The New York Timesin kriitikot valitsivat Tytön ja laukun vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made , The New York Times. Perustuu teokseen The New York Times Guide to the Best 1,000 Movies Ever Made, 2. painos, St. Martin's Griffin 2004. Viitattu 11.8.2018. == Lähteet == Luokka:Italialaiset mustavalkoelokuvat Luokka:Vuoden 1961 italialaiset elokuvat
Vicksburg (Michigan)

Vicksburg on kylä (village) Kalamazoon piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 2 906. Vicksburg perustettiin 1871. Se on saanut nimensä John Vickersiltä, joka muutti nykyisen kaupungin alueelle 1831. == Kuvia kaupungista == Tiedosto:Vicksburg Methodist Episcopal Church.jpg|Kirkko Vicksburgissa. Tiedosto:Fanny Library.jpg|Fannyn kirjasto. == Lähteet == Luokka:Michiganin kunnat
Anitta (laulaja)

Larissa de Macedo Machado (tunnetaan paremmin nimellä Anitta; s. 30. maaliskuuta 1993 Rio de Janeiro, Brasilia) on brasilialainen laulaja- lauluntekijä, näyttelijä, tanssija ja liikenainen. Hän aloitti laulamisen kahdeksan vuoden iässä Honório Gurgelin kaupunginosan katolisessa kirkossa Rio de Janeirossa. Täytettyään 16 vuotta hän kävi tekniikan alan koulutuksen ja hänet pyydettiin töihin Valelle. Anittan ladattua videon videopalvelu YouTubeen vuonna 2010 otti itsenäisen Furacão 2000 -levy-yhtiön silloinen tuottaja häneen yhteyttä ja pyysi Anittaa allekirjoittamaan sopimuksen tämän levy-yhtiön kanssa. Julkaistuaan menestykseksi nousseen kappaleen "Meiga e Abusada" vuonna 2012 hän allekirjoitti sopimuksen Warner Music Brasilin kanssa seuraavana vuonna. Anitta nousi kansainväliseen suosioon vuonna 2013 julkaistuaan singlen "Show das Poderosas", joka saavutti kotimaassaan Brasil Hot 100 Airplay -listan ensimmäisen sijan. Kappaleen musiikkivideota on katsottu YouTubessa yli 130 miljoonaa näyttökertaa. Saman vuoden heinäkuussa hän julkaisi omaa nimeään kantavan debyyttistudioalbuminsa, joka myi ABPD:n mukaan kolminkertaista kultaa ja platinaa. Albumia myytiin yli 170 000 kopiota. Anittan toinen studioalbumi, Ritmo Perfeito, julkaistiin kesäkuussa 2014 ja se myi puolestaan 45 000 kopiota ensimmäisen kuukautensa aikana. Samana päivänä hän julkaisi myös ensimmäisen livealbuminsa nimeltään Meu Lugar. Marraskuussa 2014 hän esiintyi Latin Grammy Awardissa, mikä teki hänestä kaikkien aikojen nuorimman brasilialaisartistin, joka on esiintynyt kyseisessä tapahtumassa. Vuonna 2015 hän julkaisi kolmannen studioalbuminsa nimeltään Bang, joka myi platinaa. Albumilta julkaistiin singlenä kappaleet "Deixa Ele Sofrer", "Bang", "Essa Mina é Louca" ja "Cravo e Canela". Vuonna 2013 Anitta oli artisti, jonka kappaleita oli kaikista pisimpään hallitsemassa Brasilian iTunes-listan kärkeä, minkä myötä hänet valittiin Vuoden artistiksi. Anittaa äänestettiin myös Associação Paulista de Críticos de Artessa vuoden 2013 musikaaliseksi tulokkaaksi. Hän on kolminkertainen MTV Europe Music Awardsin voittaja kategoriassa "Paras brasilialainen näyttelijä" ja hän oli ensimmäinen brasilialainen artisti, joka on voittanut "Paras latinalaisamerikkalainen näyttelijä" -palkinnon. Vuonna 2017 aikakauslehti Billboard valitsi hänet maailman viidenneksitoista vaikutusvaltaisimmaksi artistiksi sosiaalisissa medioissa, päästen muun muassa Lady Gagan, Shakiran ja Rihannan edelle. == Diskografia == === Studioalbumit=== * Anitta (2013) * Ritmo Perfeito (2014) * Bang! (2015) * Kisses (2019) * Versions of Me (2022) * Funk Generation (2024) === Livealbumit === * Meu Lugar (2014) === EP:t === * Tá na Mira (2013) * Solo (2018) * Spotify Singles (2019) * À Procura da Anitta Perfeita (2022) * Funk Generation: A Favela Love Story (2023) ==Lähteet== Luokka:Vuonna 1993 syntyneet Luokka:Brasilialaiset laulajat Luokka:Elävät henkilöt Luokka:Brasilialaiset näyttelijät
Iso Liesjärvi (Multia)

Iso Liesjärvi tai myös Iso Liesijärvi on Keski-Suomessa Multialla sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 130 hehtaaria eli 1,3 neliökilometriä. Se on 2,8 kilometriä pitkä ja 850 kilometriä leveä. Järven rantaviiva on alavaa metsämaastoa, jossa painaumiin on kehittynyt soistuvaa metsää. Itäpuolella sijaitsee Heinälammen avosuo, jossa nimensä perusteella olisi ollut avoveden alue. Itäpuolella kohoaa heti Riihikangas, joka kohoaa 40 metriä järvenpintaa korkeammalle. Kauempana Heinälammen takana sijaitsevat vielä Väärävuori, Viitamäki sekä Urjaisvuori, ja järven eteläpuolella Kusinmäki. Järvessä on kartan mukaan kolme saarta, jotka ovat pieniä luotoja. Iso- ja Pieni Mäntysaari ovat maatuneet yhteen ja saarelle on rakennettu kannas, joten saari onkin nykyään niemi. Järvi on luodattu ja siitä on julkaistu syvyyskartat. Sen tilavuus on 1,4 miljoonaa kuutiometriä eli 0,0014 kuutiokilometriä. Järven keskisyvyys on 1,1 metriä ja suurin syvyys on 2,8 metriä. Syvin kohta sijaitsee karttojen mukaan Palokärjenkallion edustalla järven eteläpäässä. Järven rantaviivan pituus on 8,9 kilometriä ja sen lähiympäristössä on sijainnut kaksi maatilaa, joiden nykyinen peltoala on vähäinen. Rannoille on rakennettu haja-asutuksena vain muutama asunto sekä lähes 30 vapaa-ajan asuntoa. Niille johtaa tiet Vilhuskylältä alkavilta yhdystieltä 16529 ja järven länsipuolelta kiertävältä kylätieltä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma- alueella (35.67), jonka Sarajoen alueeseen (35.674) järvi kuuluu. Järven vedenpinnan korkeus on 151,9 metriä mpy. Järvi on vesistöalueensa latva- alueita ja se saa kaiken vetensä omalta valuma-alueeltaan. Sarajoen alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Rautopuron valuma-alueen alajuoksulla sijaitseva Virkolampi (2 ha) sekä Rautopuron sivuharaassa sijaitsevat Pirttilampi (5 ha) ja Pieni Pirttilampi (1 ha). Kauempaa Sarajokea myöten laskee Kalliolampi (8 ha). Sarajokeen yhtyy oikealta Ison Liesjärven laskuoja Sipipuro ja samalta puolelta Vähäjärvi (12 ha). Järven laskuojan vesireitti jatkaa siis Sarajokena laskien Uitamonjärveen. Reitti jatkuu Pietilänjokena Sinervään ja eteenpäin Isoon Multianjärveen ja Pieneen Multianjärveen. Multianjoki laskee Tarhapäänjärven läpi ja se laskee Tarhianjokena Tarhiaan ja Keurusselkään. == Lähteet == Luokka:Sarajoen alue Luokka:Multian järvet
Cumberland (Maryland)

Cumberland on kaupunki Alleganyn piirikunnassa, Marylandin osavaltiossa, Yhdysvalloissa. Kaupungin väkiluku oli vuoden väestönlaskennassa 20 859. Suurkaupunkialueella oli 103 299 asukasta. Kaupungin pormestarina toimii nykyisin demokraattisen puoleen Brian K. Grim. ==Kuvia kaupungista== Tiedosto:Cumberland maryland courthouse.jpg|Alleganyn piirikunnan oikeustalo. Tiedosto:Cumberland md downtown.jpg|Cumberlandin keskusta. Tiedosto:Wills Creek Cumberland.jpg|Wills Creek. ==Lähteet== == Aiheesta muualla == Luokka:Marylandin kaupungit
Suunnistuksen maailmanmestaruuskilpailut 1972

Suunnistuksen maailmanmestaruuskilpailut 1972 pidettiin 14.–16. syyskuuta 1972 Tšekkoslovakian Staré Splavyssä. Kyseessä olivat lajin neljännet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Norjan Åge Hadler ja Unkarin Sarolta Monspart. Miesten viestin voitti Ruotsi ja naisten viestin Suomi. == Miesten henkilökohtainen kilpailu == Sija Maa Kilpailija Aika Ero 1 Åge Hadler 1.35.57 2 Stig Berge 1.40.52 +4.55 3 Bernt Frilén 1.43.55 +7.58 4 Dieter Hulliger 1.47.01 +11.04 5 Petr Uher 1.47.34 +11.37 6 Dieter Wolf 1.48.21 +12.24 7 Risto Nuuros 1.48.25 +12.28 8 Zdeněk Lenhart 1.48.45 +12.48 9 Veijo Tahvanainen 1.49.00 +13.03 10 Lenhart Carlström 1.49.13 +13.16 == Naisten henkilökohtainen kilpailu == Sija Maa Kilpailija Aika Ero 1 Sarolta Monspart 1.17.01 2 Pirjo Seppä 1.18.35 +1.34 3 Birgitta Larsson 1.18.53 +1.52 4 Ulla Lindkvist 1.20.17 +3.16 5 Ingrid Hadler 1.21.00 +3.59 6 Liisa Veijalainen 1.22.39 +5.38 7 Kristin Danielsen 8 Birgitta Johansson 1.22.57 +5.56 9 Magda Horváth 1.24.33 +7.32 10 Nada Mertová 1.25.17 +8.16 == Miesten viesti == Sija Maa Kilpailijat Aika Ero 1 Lennart Carlström Rolf Pettersson Arne Johansson Bernt Frilén 4.41.37 2 Dieter Hulliger Dieter Wolf Bernhard Marti Karl John 4.47.23 +5.46 3 Zoltán Boros János Sőtér Géza Vajda András Hegedüs 5.09.29 +27.52 4 Josef Borůvka Petr Uher Zdeněk Lenhart Jaroslav Jašek 5.20.13 +38.36 5 Jens J. Jensen Tor Jørgensen Keld Olsen Flemming Nørgaard 5.26.28 +44.51 6 Wolfgang Jentsch Tassilo Schmalfeld Conrad Hans-Dieter Baumgart 5.40.51 +59.14 == Naisten viesti == Sija Maa Kilpailijat Aika Ero 1 Sinikka Kukkonen Pirjo Seppä Liisa Veijalainen 2.33.42 2 Birgitta Johansson Ulla Lindkvist Birgitta Larsson 2.33.52 +0.10 3 Nada Mertová Renata Vlachová Anna Handzlová 2.45.00 +11.18 4 Magda Horváth Agnes Hegedüs Sarolta Monspart 2.53.50 +20.08 5 Ruth Schaffner Anneliese Duetsch Ruth Schmid 3.01.00 +27.18 6 Rita Winkler Erika Conrad Hannelere Schubert 3.09.04 +35.22 == Lähteet == * 1972 Luokka:Vuoden 1972 urheilu Luokka:Tšekkoslovakian urheilu Luokka:Liberecin lääni
Suunnistuksen maailmanmestaruuskilpailut 1974

Suunnistuksen maailmanmestaruuskilpailut 1974 pidettiin 20.–22. syyskuuta 1974 Tanskan Viborgissa. Kyseessä olivat lajin viidennet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Ruotsin Bernt Frilén ja Tanskan Mona Nørgaard. Ruotsi voitti molemmat viestit. == Lähteet == * 1974 Maailmanmestaruuskilpailut 1974 Luokka:Vuoden 1974 urheilu Luokka:Tanskan urheilutapahtumat Luokka:Viborgin kunta
Satu Lidman

Satu Lidman (s. 1973) on suomalainen historioitsija, väkivaltatutkija ja tietokirjailija. Lidman väitteli tohtoriksi Itä-Suomen yliopistosta vuonna 2008. Saksankielinen väitöskirja analysoi Baijerin herttuakunnan rikosoikeusjärjestelmää, erityisesti julkista häpäisemistä 1500- ja 1600-lukujen taitteessa. Tutkimuksessaan hän on kiinnostunut erityisesti sukupuolen ja väkivallan suhteista sekä historian että ajankohtaisten yhteiskunnallisten kysymyksien näkökulmista. Satu Lidman on toiminut Historioitsijat ilman rajoja ry:n hallituksessa vuodesta 2016. == Valikoituja julkaisuja == === Kirjat === * Taivas ja syli. Kertomus parisuhdeväkivallasta vanhoillislestadiolaisessa perheessä. Gaudeamus 2020, 392 s. ISBN 9789523450592. * Gender, Violence and Attitudes. Lessons from Early Modern Europe. Routledge 2018, 192 s. ISBN 9781138097056. * Framing Premodern Desires. Sexual Ideas, Attitudes and Practise in Europe, toim. Lidman, Heinonen, Kaartinen, Linkinen. Amsterdam University Press 2017, 253 s. ISBN 9789089649843. * Väkivaltakulttuurin perintö. Sukupuoli, asenteet ja historia. Gaudeamus 2015, 391 s. (toinen painos 2016). ISBN 9789524953696. * Morality, Crime and Social Control in Europe 1500–1900, toim. Satu Lidman & Olli Matikainen. Finnish Literature Society 2014, 362 s. ISBN 9789522225726. * Häpeä! Nöyryyttämisen ja häpeämisen jäljillä. Atena 2011, 304 s. ISBN 9789517967204. * Zum Spektakel und Abscheu. Schand- und Ehrenstrafen als Mittel öffentlicher Disziplinierung in München um 1600. Strafrecht und Rechtsphilosophie in Geschichte und Gegenwart. Peter Lang Verlag 2008, 420 s. === Artikkelit === * Collective violence and honour in Finland: a survey for professionals. Journal of Aggression, Conflict and Peace Research 2018. Yhdessä Tuuli Hongin kanssa. * "Pilattu nainen" – seksuaalisen väkivallan asennehistoriaa. Sukupuolistunut väkivalta. Oikeudellinen ja sosiaalinen ongelma, toim. Niemi, Kainulainen & Honkatukia. Vastapaino 2017, s. 146–159. * Ketä saa kiduttaa? Kuulustelumenetelmien ja oikeuskäsityksien murroksista uuden ajan alun Euroopassa. Lakimies 4/2013, s. 601–623. * Pikku Bärbl opettajan kammarissa. Lapsen seksuaalisesta hyväksikäytöstä 1600-luvun Münchenissä. Makaaberi ruumis. Mielikuvia kuolemasta ja kehosta, toim. Jari Eilola. Suomalaisen Kirjallisuuden Seura 2009, s. 106–140. === Muuta === * Kuka ottaa vastuun? Naisiin kohdistuva väkivalta ja ihmisoikeusvelvoitteiden toteutuminen. Amnestyn kuntaselvitys. Amnestyn Suomen osasto, Helsinki 2016. == Lähteet == Luokka:Suomalaiset historioitsijat Luokka:Suomalaiset tietokirjailijat Luokka:Vuonna 1973 syntyneet Luokka:Elävät henkilöt
Swimming

__NOTOC__ Swimming on yhdysvaltalaisen hip-hop muusikko ja tuottaja Mac Millerin viides studioalbumi, jonka julkaisi Warner Bros. Records 3. elokuuta 2018. Albumilta on julkaistu tähän mennessä kolme singleä: "Small Worlds", "Self Care" ja "What's the Use?", jotka ilmestyivät kesän aikana.Genius: Swimming - tietosivu Pop-laulaja Ariana Grande ja McCormick erosivat pitkäaikaisen suhteen jälkeen toukokuussa 2018, joka toimi albumin sanoitusten inspiraation lähteenä.Alessandra Rincón: Mac Miller Breaks His Silence on Ariana Grande Breakup & Her Engagement: 'We Both Moved On' Billboard (23.7.2018) Albumin taustat ottavat inspiraatiota mm. neo soulista ja trip hopista. == Kappaleet == # # # # # # # # # # # # # == Arvostelut == * HipHopDX: 3.9/5Daniel Spielberger: Review: Mac Miller Embodies Defiance On Cathartic "Swimming" Album HipHopDX (13.8.2018) * Pitchfork: 7.5/10Evan Rytlewski: Swimming -levyarvostelu Pitchfork (3.8.2018) * The Needle Drop: 3/10Anthony Fantano: Mac Miller - Swimming ALBUM REVIEW YouTube (9.8.2018) == Lähteet == Luokka:Yhdysvaltalaiset hip hop -albumit Luokka:Vuoden 2018 albumit